ബാറുകളുടെ ഒന്നാം തീയതി അവധി മാറ്റാനും മദ്യം വിളമ്ബാനും ഉടമകളുടെ നീക്കം തിരുവനന്തപുരം: മദ്യം വിളമ്ബാനും ഒന്നാം തീയതി അവധി ഒഴിവാക്കാനും ബാറുടമകളുടെ അണിയറനീക്കം സജീവം. ബാറുകളില് ഇരുത്തി മദ്യവിതരണം ആരംഭിക്കണമെന്ന് ആവശ്യപ്പെട്ട് ബാറുടമകളുടെ സംഘടന സര്ക്കാറിന് നിവേദനം നല്കി. കോവിഡ് കാലത്ത് കോടികളുടെ നഷ്ടം സംഭവിച്ചതായാണ് ബാറുടമകള് ചൂണ്ടിക്കാട്ടുന്നത്. പാര്സല് വിതരണം കൊണ്ടുമാത്രം ഇനി മുന്നോട്ട് പോകാനാകില്ല. കോടികള് ചെലവാക്കി നിര്മിച്ച ബാറുകള് തകരുകയാണെന്നും അവര് സൂചിപ്പിച്ചു.ഒന്നാം തീയതി അവധി ഒഴിവാക്കിക്കിട്ടാനും ബാറുടമകള് ചരടുവലിക്കുകയാണ്. തങ്ങള്ക്കുണ്ടായ നഷ്ടം നികത്തുന്നതിന് മുമ്ബ് നല്കിയിരുന്ന സൗകര്യങ്ങള് പുനഃസ്ഥാപിക്കുന്നതിനൊപ്പം നികുതിയിളവ് ഉള്പ്പെടെ ലഭ്യമാക്കണമെന്ന ആവശ്യവും അവര് മുന്നോട്ടുവെക്കുന്നു. സ്വന്തമായി തീരുമാനമെടുക്കാന് കഴിയില്ലെന്നും സര്ക്കാറിനെ ഇക്കാര്യം അറിയാക്കാമെന്നും മന്ത്രി എം.വി. ഗോവിന്ദന് ബാറുടമകളെ അറിയിച്ചു. യു.ഡി.എഫ് സര്ക്കാറിെന്റ കാലത്താണ് ഒന്നാം തീയതി മദ്യശാലകള്ക്ക് അവധി നല്കിയത്. അത് മാറ്റിക്കിട്ടാനാണ് ഇപ്പോള് ബാറുടമകളുടെ ശ്രമം.